עובדי קבלן המועסקים בחג זכאים לגמול עבור העסקתם.
עובד קבלן במגזר הפרטי שעבד בחג זכאי לשכר רגיל בגין יום זה ובנוסף לתשלום בגובה התשלום המשולם עבור יום חופשה.
למרות זאת, אם העובד מועסק אצל מזמין הנוהג לשלם לעובדיו בגין עבודה בחג תוספת של 50% מהשכר ומנוחת פיצוי, זכאי עובד הקבלן לאותו גמול ומנוחה עבור עבודתו בחג. (למידע נוסף ראו גמול עבור העסקה במנוחה השבועית או בחג).
עובדי קבלן במגזר הציבורי זכאים לגמול עבור העסקתם בחג, המתבטא בתוספת של 50% לשכרם באותו יום ובנוסף מנוחת פיצוי, בדומה לשאר העובדים במשק. למידע נוסף ראו גמול עבור העסקה במנוחה השבועית או בחג.
עובד קבלן שעבד בפועל באחד מימי החג הנהוגים בדתו.
על פי פסיקת בית הדין הארצי לעבודה, עובד יומי או שעתי אשר נאלץ לעבוד בחג מתוך כורח ולא על פי בחירתו, זכאי לתשלום שכר עבור שעות עבודתו בחג (בערך של לפחות 150% משכרו היומי) ובנוסף זכאי לדמי חגים בשיעור 100% משכרו (אם עמד בתנאי הזכאות לדמי חגים). למידע נוסף ראו:עובד שעתי או יומי אשר עבד בחג מתוך כורח, זכאי לדמי חגים בנוסף לשכרו עבור שעות עבודתו.
עובד קבלן שנעדר מעבודתו בחג זכאי לתשלום דמי חגים עבור הימים שבהם נעדר, בתנאי שחלפו שלושה חודשים מתחילת עבודתו בפועל בחברת כוח האדם, ובתנאי שהיה עובד באותו יום אלמלא החג. למידע נוסף ראו דמי חגים לעובדי קבלן (חברות כוח אדם).
צו הרחבה בענף אספקת שירותי כוח אדם 2004 - סעיפים 8.2.9 - 8.2.10.
חוק שעות עבודה ומנוחה - סעיף 17.
אוחזר מתוך "https://www.kolzchut.org.il/he/גמול_עבור_העסקה_בחג_לעובדי_קבלן_(חברות_כוח_אדם)"
עודכן לאחרונה ב־18:56, 3 ביוני 2020. לחצו כאן להיסטוריית הדף.